ZAGLAVLjE

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_ u postupku prinudne naplate poreskog duga od poreskog obveznika \_\_\_\_\_\_\_\_\_\_\_\_\_\_\_ sa prebivalištem u \_\_\_\_\_\_\_\_\_\_\_\_\_ na osnovu člana 2a, 77, 78, 84, 92. stav 1. tačka 2a. i člana 96a. Zakona o poreskom postupku i poreskoj administraciji („Sl. glasnik RS” br. 80/02...144/20, u daljem tekstu: Zakon), člana 60. Zakona o finansiranju lokalne samouprave („Sl. glasnik RS” br. 62/06...95/18-dr. zakon i 126/2020-usklađeni din. iznosi), člana 258. Zakona o izvršenju i obezbeđenju („Sl. glasnik RS“ br. 31/11...54/19), člana 104. i člana 136. Zakona o opštem upravnom postupku ( ''Službeni glasnik RS'' br. 18/16), dana …….2021. godine, donosi

**R E Š E Nj E**

 **o prinudnoj naplati poreske obaveze iz penzije**

**I** PORESKOM OBVEZNIKU: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PREBIVALIŠTE: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ULICA I BROJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ODREĐUJE SE** prinudna naplata po osnovu poreske obaveze dospele za plaćanje do \_\_\_\_\_\_\_\_\_\_\_\_\_\_\_\_\_. godine po opomeni broj: \_\_\_\_\_\_\_\_\_\_\_\_\_\_\_, a koja nije plaćena u zakonskom roku, sa obračunatom kamatom do dana donošenja ovog rešenja, i to:

|  |  |  |  |  |  |  |
| --- | --- | --- | --- | --- | --- | --- |
| Vrsta poreza | Račun javnih prihoda | Glavni poreski dug  | Kamata do \_\_\_\_\_\_\_\_\_\_. god. | Celokupan poreski dug(3+4) | Model | Poziv na broj odobrenja pri uplati |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
| Ukupno |  |  |  |  |  |  |

iz njegovog nedospelog novčanog potraživanja koje ima prema Republičkom fondu za penzijsko i invalidsko osiguranje FILIJALA \_\_\_\_\_\_\_\_\_\_\_\_\_\_, SLUŽBA \_\_\_\_\_\_\_\_\_\_\_\_\_\_, PIB \_\_\_\_\_\_\_\_\_\_\_\_\_\_, SEDIŠTE: \_\_\_\_\_\_\_\_\_\_\_\_\_\_\_\_, adresa \_\_\_\_\_\_\_\_\_\_\_\_\_\_, stavljanjem zabrane na penziju do 1/3 penzije, odnosno 1/4 ako penzija ne prelazi prosečan iznos ili na 1/10 ako je u pitanju penzija koja ne prelazi najniži iznos penzije.

**II UVEĆAVA SE** glavniporeski dug iz kolone 3 tačke I dispozitiva:

| Vrsta poreza | Račun javnih prihoda | Uvećanje glavnog poreskog duga za 5% | Model | Poziv na broj odobrenja pri uplati |
| --- | --- | --- | --- | --- |
| 1 | 2 | 3 | 4 | 5 |
| Prihodi od uvećanja poreskog duga koji je predmet prinudne naplate za 5% na dan početka postupka prinudne naplate | 840-743924843-47 |  | 97 |  |

**III NALAŽE SE** isplatiocu penzije da izvrši naplatu dospele obaveze na teret primanja poreskog obveznika počev od prve isplate do konačne isplate obaveze iz tačke I i II, **sa obračunatom kamatom na iznose iz kolone 3. tačke** I i kolone 3 tačke II dispozitiva **od datuma donošenja rešenja do datuma uplate.**

IV Ako isplatilac penzije ne postupi na način iz tačke III dispozitiva ovog rešenja, naplata dugovanog iznosa dospele, a neplaćene obaveze izvršiće se neposredno iz novčanih sredstava na računu isplatioca penzije prenosom sredstava sa računa isplatioca uključujući i sredstva na deviznim računima, na uplatne račune dugovane obaveze iz tačke I i II ovog rešenja.

**V** Poreskom obvezniku je za dospelu, a neplaćenu poresku obavezu iz tačke I ovog rešenja, dana \_\_\_\_\_\_\_\_\_\_\_\_\_\_\_\_\_. godine dostavljena opomena za plaćanje sa nalogom da istu plati odmah, a najkasnije u roku od 5 dana od njenog prijema, što obveznik nije učinio.

**VI** Troškovi prinudne naplate padaju na teret poreskog obveznika.

**VII** Ovo rešenje istovremeno se dostavlja poreskom obvezniku i organizaciji nadležnoj za prinudnu naplatu, odnosno drugim registrima, čime postaje izvršno.

**VIII** Žalba ne odlaže izvršenje ovog rešenja.

**O b r a z l o ž e nj e**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, poreskom obvezniku \_\_\_\_\_\_\_\_\_\_\_\_ sa prebivalištem u \_\_\_\_\_\_\_\_\_\_\_\_\_ izdalo je opomenu broj: \_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_. godine kojom je naloženo da izvrši uplatu dospele, a neplaćene obaveze navedene u opomeni odmah, a najkasnije u roku od 5 dana od dana prijema opomene.

S obzirom da poreski obveznik ni u roku ostavljenom opomenom za plaćanje nije izvršio uplatu dospelih a neplaćenih obaveza u celosti, stekli su se zakonski uslovi za pokretanje postupka prinudne naplate poreskog duga, odnosno doneto je rešenje o prinudnoj naplati u smislu odredaba člana 84. stav 1. tačka 2a, člana 92. stav 1. tačka 2a i člana 96a. Zakona, da se iz novčanih potraživanja obveznika, odnosno njegove penzije izvrši obustava i uplata duga u korist pripadajućeg računa.

Naime, članom 77. stav 2. Zakona, propisano je da Poreska uprava, a shodno članu 2a. Zakona i nadležni organ jedinice lokalne samouprave, počinje postupak prinudne naplate donošenjem rešenja o prinudnoj naplati poreza ako poreski obveznik nije platio porez u roku iz opomene broj: \_\_\_\_\_\_\_\_\_\_\_ od \_\_\_\_\_\_\_\_\_\_\_. godine.

Polazeći od načela efikasnosti i ekonomičnosti postupka prinudne naplate, poreski organ se opredelio da poreski dug naplati iz napred navedenog novčanog potraživanja poreskog obveznika primenom člana 96. Zakona.

Članom 92. stav 1. Zakona propisana su sredstva prinudne naplate među koja spada i prinudna naplata na zaradi, naknadi zarade, odnosni penziji - zaplenom na određenom delu tog primanja i nalogom isplatiocu da novčani iznos za koji je određeno izvršenje, obustavlja i uplaćuje na propisani uplatni račun javnih prihoda do potpune isplate.

Članom 92. stav 2. Zakona propisano je da se može, na osnovu rešenja o prinudnoj naplati, po bilo kojem redosledu, primenjivati jedno ili više sredstava prinudne naplate propisanih članom 92. stav 1. Zakona.

Na iznose javnih prihoda iz kolone 3 tačke I dispozitiva ovog rešenja, koje poreski obveznik nije platio u zakonskom roku obračunata je kamata u skladu sa odredbama člana 75. Zakona do dana donošenja ovog rešenja, shodno odredbi člana 77. stav 2. Zakona.

Izvršenje na zaradi, plati i penziji, kao i na naknadi zarade, naknade plate propisano je članom 258. Zakona o izvršenju i obezbeđenju ("Službeni glasnik RS", broj 106/2015...54/2019) i može se sprovesti do iznosa jedne trećine penzije, a ako se izvršenje sprovodi na penziji koja ne prelazi iznos prosečne penzije prema poslednjem objavljenom podatku Republičkog fonda za penzijsko i invalidsko osiguranje može se sprovesti do jedne četvrtine. Ako se izvršenje sprovodi na penziji čija visina ne prelazi najniži iznos penzije, može se sprovesti do jedne desetine.

Članom 96a. st. 1. i 2. Zakona, kojim je uređen postupak prinudne naplate iz zarade, naknade zarade, odnosno penzije poreskog obveznika, propisano je da nadležni poreski organ, rešenjem o prinudnoj naplati određuje zaplenu na određenom delu zarade, naknade zarade, odnosno penzije i nalaže isplatiocu ovih prihoda da prilikom svake isplate tih prihoda, počev od prve naredne isplate od prijema rešenja iz stava 1. ovog člana, pa sve do potpune naplate poreza i sporednih poreskih davanja, vrši obustavu na zaradi, naknadi zarade, odnosno penziji i uplatu obustavljenog iznosa na propisani uplatni račun javnih prihoda.

Članom 96a. stav 4. Zakona propisano je da je isplatilac zarade, naknade zarade, odnosno penzije dužan da obavesti nadležni poreski organ o promenama od uticaja na izvršenje iz stava 2. ovog člana, najkasnije u roku od pet dana od dana nastanka promene.

Članom 96a stav 5. Zakona, propisano je da ukoliko isplatilac zarade, naknade zarade, odnosno penzije ne obustavi i ne uplati iznos na propisani uplatni račun javnih prihoda u roku iz stava 2. ovog člana, nadležni poreski organ, vrši prinudnu naplatu iz novčanih sredstava sa računa isplatioca u skladu sa članom 95. ovog zakona.

Glavni poreski dug koji je predmet prinudne naplate iz tačke I dispozitiva ovog rešenja uvećan je za 5% u tački II dispozitiva ovog rešenja, shodno odredbama člana 78. st. 1 tačka 3. Zakona, na dan početka postupka prinudne naplate (na dan donošenja rešenja o prinudnoj naplati - član 77. st.2. Zakona).

Troškovi prinudne naplate padaju na teret poreskog obveznika, shodno odredbama člana 83. stav 2. Zakona.

Rešenje se istovremeno dostavlja poreskom obvezniku i organizaciji nadležnoj za prinudnu naplatu, odnosno drugim registrima, čime postaje izvršno, shodno odredbi člana 77. stav 4. Zakona.

Žalba ne odlaže izvršenje rešenja, shodno odredbama člana 147. stav 1. Zakona.

Na osnovu izloženog rešeno je kao u dispozitivu rešenja.

Protiv ovog rešenja može se izjaviti žalba Ministarstvu finansija – Sektoru za drugostepeni poreski i carinski postupak – Odeljenju za drugostepeni poreski postupak \_\_\_\_\_\_\_\_\_, preko \_\_\_\_\_\_\_\_\_\_\_\_\_\_\_\_\_u roku od 8 dana od dana dostavljanja rešenja. Žalba se taksira sa \_\_\_\_\_ dinara republičke administrativne takse, koja se uplaćuje na račun broj: 840-742221843-57 - Republičke administrativne takse, po modelu 97, s pozivom na broj odobrenja \_\_\_\_\_\_\_\_\_\_\_\_\_\_.

 Odgovorno lice

Napomena:

Primer rešenja prilagoditi konkretnoj situaciji